ముంబై: ప్రముఖ గాయకుడు యశ్ వదాలిపై లైంగిక వేధింపుల కేసు నమోదైంది. దీంతో గురువారం రాత్రి ముంబైలోని ఓషివరాలో పోలీసులు  అతడిని అరెస్టుచేశారు.  ఇండియన్ పీనల్ కోడ్ (ఐపీసీ) 354, 504 సెక్షన్ల కింద కేసు నమోదైనట్టు పోలీసులు వెల్లడించారు. శుక్రవారం ఉదయం 11 గంటలకు దిండోషి సెషన్ కోర్టులో యశ్ను ప్రవేశపెట్టనున్నారు. పశ్చిమ గుర్గాన్ ప్రాంతంలో తనపై లైంగిక వేధింపులు జరిగినట్టు బాధితురాలు చెబుతుండగా.. కనీసం ఆ అమ్మాయి ఎవరో తనకు తెలియదని యశ్ చెబుతున్నాడు. స్నేహితుడి పుట్టిన రోజు వేడుకల సందర్భంగా జరిగిన పార్టీకి యశ్తో పాటు బాధిత యువతి కూడా వెళ్లింది.. గార్డెన్ ఎస్టేట్ అపార్ట్మెంటులో ఉదయం 5 గంటల ప్రాంతంలో వివాదం చోటు చేసుకుంది. పాట పాడుతూనే యశ్ తనను అసభ్యంగా తిట్టాడని బాధితురాలు పేర్కొంది. కాలర్ పట్టుకుని లాగుతూ అసభ్యంగా ప్రవర్తించాడని ఆరోపించింది.
mumbai: pramukha gayakudu yash vadaalipai laingika vedhimpula kesu namodaindi. deentho guruvaram raatri mumbailooni oshivaraalo poliisulu  atadini arestuchesaaru.  indian peenal kod (ipc) 354, 504 sekshanla kinda kesu namodainattu poliisulu velladinchaaru. sukravaaram udayam 11 gantalaku dindoshi seshan kortulo yashnu pravesapettanunnaaru. paschima gurgan praantamlo tanapai laingika vedhimpulu jariginattu baadhituraalu chebutundagaa.. kaneesam aa ammai evaro tanaku teliyadani yash chebutunnadu. snehitudi puttina roju vedukala sandarbhamgaa jarigina paarteeki yasto paatu baadhita yuvati kuudaa vellindi.. garden estate apaartmentulo udayam 5 gantala praantamlo vivaadam chotu chesukundi. paata paadutuunee yash tananu asabhyamgaa tittaadani baadhituraalu perkondi. kalar pattukuni laagutuu asabhyamgaa pravartinchaadani aaropinchindi.